บาทเปิด 31.93/97 บาทต่อดอลลาร์
เงินบาทเปิดตลาด 31.93/97 บาทต่อดอลลาร์ หลังเฟดคงดอกเบี้ยตามคาด ตลาดรอดูตัวเลขจ้างงานสหรัฐฯ มองกรอบวันนี้ 31.85-32.05บาทต่อดออลาร์
2 พ.ค. 2562

เงินบาทเปิดตลาด 31.93/97 บาทต่อดอลลาร์ หลังเฟดคงดอกเบี้ยตามคาด ตลาดรอดูตัวเลขจ้างงานสหรัฐฯ มองกรอบวันนี้ 31.85-32.05บาทต่อดออลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.93/97 บาท/ดอลลาร์ ใกล้เคียงจากช่วยเย็นวันอังคารที่อยู่ที่ระดับ 31.93 บาท/ดอลลาร์
วันนี้คาดว่าเงินบาทจะเคลื่อนไหวไม่มากนัก หลังจากที่ผลประชุมคณะกรรมการกำหนดนโยบายการเงินของธนาคารกลางสหรัฐ (FOMC) ออกมาตามที่ตลาดคาด คือยังคงอัตราดอกเบี้ยไว้ในระดับเดิมที่ 2.25-2.50% ขณะที่สัปดาห์นี้ยังต้องติดตามการรายงานข้อมูลเศรษฐกิจของสหรัฐฯ ที่สำคัญ เช่น จำนวนผู้ขอรับสวัสดิการว่างงานรายสัปดาห์
"วันนี้บาทคงเคลื่อนไหวไม่มาก เพราะผลประชุมของ FOMC ก็ออกมาตามที่ตลาดคาดคือคงดอกเบี้ย และมี comment จากประธานเฟด ก็บอกว่าเงินเฟ้อที่ต่ำในช่วงที่ผ่านมาเป็นเพียงปัจจัยชั่วคราวเท่านั้น ในอนาคตก็น่าจะปรับขึ้นไปตามเป้าที่ 2%ได้" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.85-32.05 บาท/ดอลลาร์